stanford-oval/wikipedia huggingface dataset:
Luettelo hallitsijasuvuista
Afrikka > Egypti

Ptolemaioksen hallitsijasuku
Muhammad Alin dynastia
Eurooppa > Bysantti

Komnenos
Dukas
Laskaris
Palaiologos
Eurooppa > Englanti/Iso-Britannia

Mercia
Wessex
tanskalaiskuninkaat
Normannien hallitsijasuku (Vilhelm Valloittajan jälkeläiset)
Plantagenet
Lancaster
York
Tudor
Stuart
Hannover
Saksi-Coburg-Gotha
Windsor
Eurooppa > Italia > Firenze

Medici
Eurooppa > Italia > Milano

Sforza
Eurooppa > Itävalta

Habsburg
Eurooppa > Makedonia (antiikin)

Argeadit
Antipatroksen hallitsijasuku
Antigonidien hallitsijasuku
Eurooppa > Monaco

Grimaldi
Eurooppa > Puola

Piast-suku (800-luku – 1296 ja 1306–1370)
Přemyslid-suku (1291–1306)
Anjou-suku (1370–1399)
Jagello-suku (1386–1572 ja 1575–1586)
Valois-suku (1573–1574)
Báthory-suku (1576–1586)
Vaasa-suku (1587–1668)
Wiśniowiecki-suku (1669–1673)
Sobieski-suku (1674–1696)
Wettin-suku (1697–1706, 1709–1733 ja 1736–1764)
Leszczyński-suku (1704–1709 ja 1733–1736)
Poniatowski-suku (1764–1795)
Eurooppa > Frankit/Ranska

Merovingit
Karolingit
Kapetingit
suorat kapetingit
Valois
Bourbon
Bonaparte
Orléans
Eurooppa > Ruotsi

Munsjö
Stenkilin suku
Sverkerin suku
Eerikin suku
Bjälbo-suku (usein virheellisesti Folkunga-suku)
Vaasa (Vasa)
Pfalzilainen suku
Hessen
Holstein-Gottorp
Bernadotte
Eurooppa > Serbia

Brankovićin hallitsijasuku
Obrenović
Karađorđević
Eurooppa > Skotlanti

MacAlpin
Dunkeld
Balliol
Bruce
Stuart
Eurooppa > Unkari

Árpád-suku
Aba (suku)
Přemyslid-suku
Wittelsbach
Anjou (hallitsijasuku)
Luxemburg (suku)
Hunyadi
Jagello (dynastia)
Szapolyai
Habsburg
Eurooppa > Venäjä

Rurikin dynastia
Godunov
Romanov (Venäjän keisarikunta)
Iisalmi–Kontiomäki-rata

Iisalmen rautatieasema.
Iisalmen–Kontiomäen radalla tarkoitetaan Suomen rataverkon osuutta Iisalmesta Kajaanin kautta Kontiomäelle. Rataosuus Iisalmesta Kajaaniin valmistui vuonna 1904 ja 25 kilometrin pituinen loppuosuus Kontiomäelle tammikuussa 1924. Koko rataosan pituus on 108,4 kilometriä.
Rata toi valmistuessaan Kajaanin kaupungille sen kauan kaipaaman kiinteän liikenneyhteyden. Sen merkitys Kainuun alueen kehittymisessä on siten ollut merkittävä.
Rataosan liikenteenohjaus hoidetaan keskitetysti kaukokäytöllä Iisalmen rautatieasemalta.
Rataosan sähköistys valmistui 1. lokakuuta 2006.
Historia

Rautatietä Kajaaniin toivottiin jo siitä saakka, kun Savon rata Kuopioon saakka valmistui. Senaatille esitettiin useita toivomuksia radan saamisesta Kajaaniin, ja viimein radan rakentamispäätös saatiin.
Iisalmen–Kontiomäen rataosuus toimii Savon radan pohjoisena jatkeena, ja yhdistää Savon Ouluun Oulujärven pohjoispuolitse kulkevaa Oulun–Kontiomäen rataa pitkin.
Rataosan asemarakennukset suunnitteli rautatiehallituksen tuolloinen pääarkkitehti Bruno Granholm. Kalliomäen, Kajaanin ja Kontiomäen asemia lukuun ottamatta asemat kuvastavat Granholmille tuttua kansallisromanttista linjausta. Monilla rataosan asemilla myös rautatien muut rakennukset ovat säilyneet. Rataosuuden asemista on purettu Soinlahden (palanut), Kainuunmäen, Rasimäen, Kuluntalahden ja Jormuan (siirretty) asemat.
Kaunein esimerkki rataosan asemarakennuksista löytynee Kajaanin Kivimäeltä, jossa on kunnostettu alkuperäiseen asuunsa Granholmin suunnittelema platformskjul-tyypin pysäkkirakennus käymälöineen.
Rataosan kauneimpana asemarakennuksena pidetään usein myös Gustaf Nyströmin suunnittelemaa Kajaanin nikkarityylistä asemarakennusta, jota useasti kutsutaan Suomen kauneimpiin kuuluvaksi asemaksi. Asemarakennus on rakennettu vuosina 1904–1905.
Sähköistys osuuksilla Oulu–Kontiomäki–Iisalmi sekä Kontiomäki–Vartius otettiin käyttöön 1. joulukuuta 2006. Jännite ajolankoihin kytkettiin 1. lokakuuta 2006 ja sähköveturivetoinen koeliikenne alkoi 1. marraskuuta 2006. Sähköistystöiden yhteydessä rataosan vanhat sähköiset sekä mekaaniset turvalaitteet korvattiin tietokoneasetinlaittein.
Aiheesta muualla

Kuvia tai muita tiedostoja aiheesta Iisalmi–Kontiomäki-rata Wikimedia Commonsissa
Jani Hölli

Jani Kristian Hölli (syntymäpaikka Turku) on suomalainen kosketinsoittaja ja lauluntekijä. Hän asuu tällä hetkellämilloin? Tampereella.
Ura

Hölli aloitti pianon soiton opinnot 9-vuotiaana Kummelista tunnetun Timo Kahilaisen opissa Kangasalla ja kävi Sibelius-Akatemian Hittitehdas-biisintekokurssin vuonna 2010. Hölli vaikuttaa tällä hetkellä yhtyeessä Waltari ja Lovegod.
Uransa aikana Hölli on soittanut lukuisissa yhtyeissä, kuten Snakegod, Soulrelic, Villieläin, Hannu Savo & Kamiina, Technical Justice ja LeeWings ja Jessica Wolff, sekä keikkaillut monien Suomen huippuartistien kanssa,  muun muassa Pate Mustajärvi, Olli Lindholm, Pelle Miljoona, Muska Babitzin, Virve Rosti, Timo Kotipelto, Jarkko Ahola, Anssi Kela, Laura Voutilainen, Tommi Läntinen, Ressu Redford, Jussi Rainio, Timo Rautiainen, Jore Marjaranta, Veeti Kallio, Olli Herman  ja Sani.
Ura > Ura Dingossa

Jani Hölli toimi Dingon kosketinsoittajana vuosina 2011–2014. Alun perin häntä pyydettiin tuuraamaan silloista kosketinsoittajaa Robert Engstrandia yksittäisissä Dingon konserteissa. Pian Hölli pyydettiin yhtyeeseen vakituiseksi kosketinsoittajaksi, sillä Engstrand siirtyi Turisaksen kosketinsoittajaksi.  Hölli on myöhemmin sanonut, että Dingossa soittaminen oli taloudellisesti kannattavaa.
Höllin ura Dingossa päättyi vuonna 2014 sen jälkeen, kun yhtyeen basisti Vesa Kuhlman ja rumpali Ville Siuruainen erosivat yhtyeestä. Yhtyeen oli alun perin tarkoitus jatkaa osittain uusitulla kokoonpanolla sen jälkeen, kun Dingoon oli löydetty uusi basisti ja rumpali. Keikkatauon aikana kuitenkin päätettiin, että Neumannin ympärille kootaan kokonaan uusi Dingo-kokoonpano. Dingon jälkeen Hölli siirtyi soittamaan Waltariin.
Bethlen

Unkarilaisen BETHLEN-suvun iktari- ja bethleni -sukuhaarojen vaakunat.
Bethlen on vanha Transilvanian unkarilainen aatelissuku, joka polveutuu Pyhän Tapanin ajoilta. Sen jäseniä ovat olleet muun muassa:
Gábor Bethlen (de Iktár) (1580–1629), Transilvanian ruhtinas ja Unkarin kuningas
István Bethlen (de Iktár), Transilvanian ruhtinas
János Bethlen (de Bethlen) (1613–1678), historioitsija, Transilvanian ruhtinaan Yrjö II Rákóczyn kansleri
Farkas Bethlen (de Bethlen) (1639–1679), historioitsija
Miklós Bethlen (de Bethlen) (1642–1716), poliitikko ja kirjailija
András Bethlen (de Bethlen) (1849–1898), kreivi, valtiomies
István Bethlen (de Bethlen) (1874–1946), kreivi, Unkarin pääministeri
Rákóczi

Rákóczi-suvun vaakuna
Rákóczi oli kuuluisa, 1700-luvulla sammunut unkarilainen aatelissuku, joka omisti muun muassa Sárospatakin linnan. Sen jäsenistä muutamat olivat Transilvanian ruhtinaita. Sukuun kuuluivat mm:
Zsigmond Rákóczi (k. 1608), Transilvanian ruhtinas
György I Rákóczi (1591-1648), edellisen poika, Transilvanian ruhtinas
György II Rákóczi (1621-1660), edellisen poika, Transilvanian ruhtinas
Ferenc I Rákóczi (1645–1676), edellisen poika, unkarilainen aatelismies ja kapinanjohtaja
Ferenc II Rákóczi (1676-1735), edellisen poika, Transilvanian ruhtinas
József Rákóczi (1700–1738), edellisen poika, Transilvanian ruhtinas 1737-1738
Laurilan rautatieasema

Laurilan rautatieasema (lyh. Lla) on Suomen rataverkon liikennepaikka Keminmaan kunnan keskustaajamassa Laurilassa Kemin pohjoispuolella. Laurila on risteysasema, jossa Oulun ja Tornion välisestä rautatiestä erkanee rataosa Rovaniemelle ja Kelloselkään. Liikennepaikalla ei ole lipunmyyntiä, matkustajapalvelua eikä tavaraliikennettä, vaan se toimii ainoastaan risteysasemana sekä junakohtauspaikkana. Liikenteenohjaus hoidetaan keskitetysti kaukokäytöllä Oulusta käsin. Laurilan asemarakennukset purettiin 1990-luvun alussa.
Ratapiha

Laurilan asemalla on käytössä pääraiteen lisäksi yksi sivuraide junakohtauksia varten. Tämän lisäksi liikennepaikalla on sivuraide, jota käytetään lähinnä ratatyökoneiden väistöraiteena. Rataosat Tornion ja Rovaniemen suuntiin erkanevat ratapihan länsipäässä.
Asemarakennukset

Laurilan liikennepaikalla on ollut käytössä kaikkiaan kolme asemarakennusta. Niistä vanhin rakennettiin Bruno Granholmin suunnitelmien mukaan rautatien rakentamisen yhteydessä vuonna 1903, ja se oli tyypin platformskjul III. Rakennus tuhoutui myöhemmin tulipalossa.
Laurilan toinen asemarakennus oli ensimmäistä pientä laiturirakennusta suurempi asemarakennus. Se rakennettiin palvelemaan kasvanutta liikennetarvetta, kun Laurilasta tuli Rovaniemen radan valmistuessa risteysasema. Puisen asemarakennuksen suunnitteli Thure Hellström, ja se noudatteli samaa tyyliä kuin Koivun asemarakennus. Rakennus tuhoutui sodassa.
Laurilan viimeiseksi varsinaiseksi asemarakennukseksi rakennettiin sotien jälkeen uusi, pelkistetty asemarakennus vanhojen piirustusten pohjalta. Asemarakennus noudatteli samaa tyyliä kuin muutkin Laurilan–Rovaniemen radan uudelleenrakennetut asemat. Rakennus ja siihen kuulunut makasiini purettiin 1990-luvun alussa.
Nykyisin asemalla on asemarakennuksena tiilinen laitetila, joka sijaitsee alkuperäiseen asemaan nähden radan vastakkaisella puolella ratapihan itäpäässä.
Aiheesta muualla

vaunut.org: kuvia Laurilan asemalta
Aarne Linkosuo

Aarne Oskari Linkosuo (vuoteen 1930 Lemberg, 28. tammikuuta 1894 – 23. maaliskuuta 1988) oli suomalainen konditoriamestari ja Tampereen seudulla toimivan leipomo- ja kahvilayritys Linkosuo Oy:n perustaja.
Aarne Linkosuo sai oppinsa helsinkiläisessä Ekbergin konditoriassa ja hän toimi 1930-luvulla työnjohtajana NMKY:n leipomossa Helsingissä. Linkosuo perusti vaimonsa Elsan kanssa vuonna 1936 oman leipomon ja konditoriamyymälän Hotelli Emmauksen taloon Tampereen rautatieaseman läheisyyteen. Yrityksen nimeksi muuttui 1950-luvulla A. & J. Linkosuo Ky kun sen johtoon siirtyi Aarne Linkosuon poika Jussi Linkosuo. Osakeyhtiöksi yritys muuttui 1956 ja samalla se kasvoi voimakkaasti.
Hoboken

| Hoboken |
| --- | --- |
 Hobokenin keskustaa
 Hobokenin sijainti New Jerseyssä
 Koordinaatit: 40°44′33″N, 74°01′43″W 
Valtio:  Yhdysvallat
Osavaltio:  New Jersey
Piirikunta:  Hudsonin piirikunta
Perustettu:  9. huhtikuuta 1849
Hallinto:  
 – Hallinnon tyyppi:  kaupunki
 – Pormestari:  Ravi Bhalla
Pinta-ala:  
 – Kokonaispinta-ala:  5.1 km²
 – Maa:  3.3 km²
 – Josta vettä:  1.8 km² 
Korkeus:  9 m
Väkiluku (2008):  40,557
 – Väestötiheys:  11,675.4 as./km²
Aikavyöhyke:  UTC-5
 – Kesäaika:  UTC-4
 
 http://www.hobokennj.org/ 
Infobox OKVirheellinen NIMI-arvo: 
Hoboken on kaupunki New Jerseyssä Yhdysvalloissa. Se sijaitsee Hudsonin piirikunnassa New Yorkin Manhattanin keskiosasta länteen Hudsonjoen länsirannalla. Hobokenissa on 40 557 asukasta (2008). Se on pinta-alaltaan 5,1 neliökilometriä ja siitä maa-alaa on 3,3 neliökilometriä.
Hoboken kuuluu New Yorkin metropolialueeseen. Kaupungissa pelattiin aikoinaan Yhdysvaltain ensimmäinen  baseball-ottelu, ja kaupungissa on Stevens Institute of Technology, joka on Yhdysvaltain vanhimpia teknillisiä yliopistoja.
Historia

Delawaret leireilivät nykyisen Hobokenin alueella, mutta siellä ei ollut vakituista asutusta, kun eurooppalaiset ostivat alueen. Michael Reyniersz Pauw osti delawareilta nykyisen Hobokenin ja Jersey Cityn alueen 1630.
Myöhemmin kaupungin alue siirtyi William Bayardin haltuun. Hän oli lojalisti, tory. Yhdysvaltain vapaussodan aikana patriootit sytyttivät Bayardin maatilan tuleen 1780. Sodan jälkeen Bayardin maaomaisuus takavarikoitiin ja myytiin 90 000 dollarilla John Stevensille, joka oli taistellut sodassa patrioottien puolella. Stevens suunnitteli Hobokenin muuttamista newyorkilaisten virkistysalueeksi. Stevens käynnisti Yhdysvaltain ensimmäisen säännöllisen höyrylauttapalvelun Hobokenista Manhattanille 1811. Hobokenissa pelattiin kesäkuussa 1846 Yhdysvaltain ensimmäinen baseball-ottelu. New York Nine voitti Knickerbockersin ottelussa 23–1.
Hobokenia rakennettiin vilkkaasti 1800-luvulla. Rakennuttajana oli Stevensin vuonna 1838 perustama Hoboken Land & Improvement Company. Hobokenin kunta (township) muodostettiin North Bergenistä 1849, ja kaupunginoikeudet se sai 28. maaliskuuta 1855.
Hoboken muuttui 1800- ja 1900-lukujen taitteessa teollisuuskaupungiksi, kun Stevensin suvun hallinnoima Hoboken Land & Improvement Company alkoi myydä maata teollisuusyrityksille. Noin 250 yritystä hankki toimitiloja Hobokenista 1900-luvun alussa ennen ensimmäistä maailmansotaa. Teollisuusalan työpaikkojen määrä kolminkertaistui vuosien 1889–1909 aikana.
Aiheesta muualla

Kuvia tai muita tiedostoja aiheesta Hoboken Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Vilhelm Modenalainen

Vilhelm Modenalainen (~1184 – 31. maaliskuuta 1251) oli italialainen uskonoppinut, joka toimi paavi Honorius III:n ja Gregorius IX:n legaattina Preussissa 1240-luvulla ja Liivinmaalla 1220-luvulla.
Liivinmaalle hän tuli paavin käskystä vuonna 1225, kun hänen edeltäjänsä Balduin Alnalainen oli ajautunut riitoihin Kalparitariston kanssa. Hänen onnistuikin selvittää monia kirkon ja ritarikunnan välisiä kiistoja, jotka koskivat muun muassa pakanoilta valloitettujen alueiden jakoa. Pysyvää ratkaisua hän ei kuitenkaan saanut aikaan. Henrikin Liivinmaan kronikka kirjoitettiin mahdollisesti selvittämään Liivinmaan historiallisia olosuhteita Vilhelmille. 1240-luvulla hän oli jakamassa muinaispreussilaisilta valloitettuja alueita Culmin, Pomesanian, Ermlandin ja Samlandin hiippakuntiin.
O’Neill (suku)

O’Neillien vaakuna
O’Neill (iiriksi Ó Néill) on kuuluisa irlantilainen suku. Se on kotoisin Ulsterista, jossa eräät tämännimiset klaanipäälliköt olivat 900–1000-luvuilla irlantilaisten johtajina heidän taisteluissaan norjalaisia viikinkejä vastaan. Useat suvun jäsenistä olivat 1200–1600-luvuilla englantilaisia vastaan tehtyjen kansallisten kapinoiden etunenässä. Kapinajohtajista tunnetuin on Tyronen jaarli Hugh O’Neill (1540–1616), joka johti kuningatar Elisabetin hallitessa syntynyttä suurta kapinaa, aluksi menestyksellä, kunnes hänen 1603 täytyi alistua. Peläten joutuvansa syytteeseen valtiopetoksesta hän pakeni 1607 Roomaan, missä myöhemmin kuoli.  Tätä tapausta kutsutaan jaarlien paoksi.
Suvun jäseniä

Hugh O’Neill (1540–1616), irlantilainen sotapäällikkö ja kapinanjohtaja
Owen Roe O’Neill (1580–1649), irlantilainen aatelisherra ja kapinanjohtaja
Phelim O’Neill (k. 1653), irlantilainen kapinanjohtaja
Shane O’Neill (1530–1567), irlantilainen aatelisherra ja kapinanjohtaja
Flamingo

| Flamingo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Flamingolinnut Phoenicopteriformes
Heimo::  Flamingot Phoenicopteridae
Suku::  Flamingot Phoenicopterus
Laji::  roseus
Kaksiosainen nimi
 Phoenicopterus roseus  Pallas, 1811 
Katso myös
   Flamingo Wikispeciesissä   Flamingo Commonsissa 
Infobox OKNimi-testi OKIUCN-testi OK: 
Flamingo  (Phoenicopterus roseus) on Afrikassa, Aasiassa ja Etelä-Euroopassa elävä flamingolaji.
Ulkonäkö ja koko

Flamingo kasvaa 120–140 cm korkeaksi, josta jalkojen osuus on puoli metriä. Aikuinen lintu painaa kahdesta neljään kiloa ja sen siipien kärkiväli on 140–155 cm. Höyhenpeite on muualta vaaleanpunainen paitsi siipien reunoissa on mustia sulkia. Jalat ovat kirkkaanpunaiset, nokan kärki musta ja tyvipuoli vaaleanpunainen. Silmät ovat keltaiset. Nokan ja silmien välissä on kellertävä kalju läikkä.
Käyttäytyminen ja ravinto

Flamingot elävät parvina ja liikkuvat sopivien ruokailupaikkojen perässä. Ne kahlailevat suuren osan ajastaan matalassa vedessä, mutta joskus niiden nähdään uivan syvemmässä vedessä. Ruoakseen ne käyttävät kaikkea vedenpohjan läheltä löytyvää sekaravintoa: levää, vesikasveja, alkueläimiä, matoja, hyönteisten toukkia, pieniä nilviäisiä ja äyriäisiä. Ne käyttävät siivilämäistä nokkaansa ja vahvaa kieltään siihen, että imaisevat ruoansekaista liejua suuhunsa ja pakottavat veden nokan läpi ulos niin että herkkupalat jäävät suuhun.
Luokittelu

Karibialla elävä karibianflamingo  (Phoenicopterus ruber) ja flamingo kuuluivat vuoteen 2002 asti samaan lajiin,  ja tämä flamingo oli joidenkin tutkijoiden kirjoissa alalaji (Phoenicopterus ruber roseus). Luokittelusta on eri lähteissä edelleen eri käytäntöjä.
Aiheesta muualla

Flamingo Lintukuva-verkkopalvelussa
| --- | --- |
Taksonitunnisteet:  Wikidata: Q179863  Wikispecies: Phoenicopterus roseus  Avibase: 0F9B5174A8ACF737  BioLib: 127351  BirdLife: 22697360  BOLD: 112836  BOW: grefla3  CoL: 4GKQ5  eBird: grefla3  EoL: 45513553  EUNIS: 100742  Fauna Europaea: 96678  Fauna Europaea (new): d05ecff7-bb5d-44f3-ad70-0d354ccabcbe  GBIF: 4352332  iNaturalist: 73222  IRMNG: 10809271  ITIS: 824111  IUCN: 22697360  NBN: NHMSYS0021109836  NCBI: 435638  Observation.org: 1401  Paleobiology Database: 368608  Paleobiology Database: 368608  TSA: 13598  WoRMS: 212709  Xeno-canto: Phoenicopterus-roseus 
Flamingoja Tšekissä Jihlavan eläintarhassa
Phil Foden

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Philip Walter Foden
Syntymäaika: 28. toukokuuta 2000 (ikä 24)
Syntymäpaikka: Stockport, Englanti
Pelipaikka: keskikenttäpelaaja
Pituus: 171 cm
Seura
Seura: Manchester City
Pelinumero: 47
Junioriseurat
2009–2017: Manchester City
Seurat
| Vuodet | Seura | O | (M) |
| 2017– | Manchester City | 164 | (54) |
Maajoukkue
| 2015–2016 | Englanti U16 | 8 | (2) |
| 2016–2017 | Englanti U17 | 23 | (13) |
| 2017 | Englanti U18 | 2 | (1) |
| 2018 | Englanti U19 | 3 | (1) |
| 2018– | Englanti U21 | 15 | (4) |
| 2020– | Englanti | 41 | (4) |
 Seurajoukkueuran tilastot kattavat vain kansalliset sarjat, päivitetty 27. toukokuuta 2024.  Maajoukkueuran tilastot päivitetty 17. heinäkuuta 2024.
Philip Walter ”Phil” Foden (s. 28. toukokuuta 2000 Stockport) on englantilainen jalkapalloilija, pelipaikaltaan keskikentän keskustan pelaaja ja vasen laitahyökkääjä. Hän edustaa Englannin Valioliigassa pelaavaa Manchester Cityä ja on pelannut Englannin A-maajoukkueessa syyskuusta 2020 alkaen.
Maajoukkueura

Foden on pelannut lukuisissa Englannin juniorimaajoukkueissa. Hän pelasi kaikki ottelut Englannin saavuttaessa hopeaa alle 17-vuotiaiden EM-kilpailuissa 2017. Muutamaa kuukautta myöhemmin hän oli voittamassa saman ikäluokan maailmanmestaruutta. Hän pelasi kisojen kaikki ottelut ja teki kolme maalia, joista kaksi loppuottelussa Espanjaa vastaan. Hänet valittiin turnauksen parhaaksi pelaajaksi. Myöhemmin samana vuonna hän voitti BBC Young Sports Personality of the Year -palkinnon.
Alle 21-vuotiaiden EM-kilpailuissa 2019 Foden pelasi Englannin kaikki kolme ottelua ja teki maalin Ranskaa vastaan. Ensimmäisen A-maaottelunsa hän pelasi Kansojen liigan vierasottelussa Islantia vastaan syyskuussa 2020. Ottelun jälkeen hän ja Mason Greenwood rikkoivat koronasääntöjä kutsuessaan joukkueen hotellille naisseuraa. Pelaajat lähetettiin tämän seurauksena kotimatkalle kesken maajoukkuekomennuksen. Fodenilta jäi kaikkiaan neljä seuraavaa maaottelua väliin. Ensimmäiset kaksi maaottelumaaliaan hän teki kotiottelussa Islantia vastaan saman vuoden marraskuussa.
Kesän 2021 EM-kilpailuissa Foden pelasi avauskokoonpanossa kaksi ensimmäistä alkulohko-ottelua. Tämän jälkeen hän oli kolme ottelua sivussa ja pääsi vaihdosta kentälle vasta Tanskaa vastaan pelatun välieräottelun jatkoajalla. Tappiollisesta loppuottelusta hän oli sivussa jalkavamman vuoksi. MM-kilpailuissa 2022 Foden tuli vaihdosta kentälle ensimmäisessä alkulohko-ottelussa, oli kokonaan vaihdossa toisessa ottelussa sekä pelasi avauskokoonpanossa kolmannessa alkulohko-ottelussa, jossa hän teki Walesia vastaan joukkueensa kolmesta maalista toisen, neljännesvälierässä ja tappiollisessa puolivälierässä. EM-kilpailuissa 2024 hän oli hopeaa saavuttaneen Englannin avauskokoonpanossa kaikissa seitsemässä ottelussa, mutta pelasi vain avausottelussa täyden ajan. Hän ei saanut kisoissa maali- eikä syöttömerkintöjä.
Foden on pelannut 17. heinäkuuta 2024 mennessä kaikkiaan 41 A-maaottelua, joissa hän on ollut avauskokoonpanossa 30 kertaa, ja tehnyt niissä neljä maalia.
Yksityiselämä

Phil Fodenilla on naisystävänsä Rebecca Cooken kanssa kolme lasta, joista kolmas syntyi vuoden 2024 EM-kilpailujen aikana. Lapsista vanhin ja nuorin ovat poikia, keskimmäinen tyttö.
Riipan rautatieasema

Riipan rautatieasema (lyh. Rpa) on rautatieliikennepaikka Kokkolan kaupungin Riipan kylässä rataosalla Seinäjoki–Oulu. Liikennepaikka sijaitsee noin kymmenen kilometrin etäisyydellä Kälviän ja Kannuksen keskustaajamista. Liikennepaikka on miehittämätön junakohtauspaikka jota ohjataan kaukokäytöllä Seinäjoen rautatieasemalta käsin, eikä siellä ole kaupallista henkilö- tai tavaraliikennettä.
Riipan asemarakennus on Bruno Granholmin suunnittelema vuonna 1903 valmistunut tyypin 5 platformskjul-pysäkkirakennus. Rakennuksessa oli alun perin avoin keskiosa, joka on laudoitettu umpeen vuonna 1946. Muutostöissä rakennus on myös menettänyt Granholmin asemille tyypilliset puuleikkauksensa ja sen ulkonäköä on pelkistetty. Asemarakennus on maalattu ja sen tiilikatto on uusittu kesällä 2004.lähde? Liikennepaikan pysäkkirakennus muutettiin asetinlaitehuoneeksi 1980-luvulla.
Asemarakennuksen omistajanvaihdos

Jokioisten museorautatiehdistys osti asemarakennuksen, ja se oli tarkoitus siirtää Jokioisten museorautatielle lokakuussa 2018. Siirto kuitenkin peruuntui paikallisen kotiseutuyhdistyksen valituksen takia. Kotiseutuyhdistys perui hakemuksensa pian sen tekemisen jälkeen välttääkseen enempää riitaa. Yhdistys linjasi, ettei se ollut tietoinen myynnistä. Kokkolan kaupunki hyväksyi lopulta aseman siirron edellyttämän purkuluvan ja ely-keskus katsoi vaarantamiskiellon aiheettomaksi. Aiemmin Liikennevirasto on linjannut rakennuksen olevan liian lähellä uutta kaksoisraidetta. Asemarakennus siirrettiin lavetilla 11.–12. joulukuuta 2018 Humppilaan ja seuraavana päivänä se nostettiin uudelle kivijalalleen Humppila-Museorautatie-nimisen aseman asemarakennukseksi.
Aiheesta muualla

Vaunut.org: kuva Riipan platformskjulista
Orlando Pride

Orlando Pride on yhdysvaltalainen naisten ammattilaisjalkapalloseura Orlandosta, Floridasta. Seura pelaa NWSL-sarjassa. Seuran kotikenttä on Inter&Co Stadium ja päävalmentaja Sebastian Tony Hines.
Vuoden Luontokuva

Vuoden Luontokuva on Suomen Luonnonvalokuvaajat ry:n vuosittain järjestämä kilpailu, jossa palkitaan nimensä mukaisesti vuoden luontokuva. Kilpailu on Pohjoismaiden suurin luontokuvatapahtuma. Ensimmäinen kuva palkittiin vuonna 1980, mutta varsinainen kilpailu järjestettiin ensimmäisen kerran vuonna 1981. Kilpailukuvien on oltava otettu Suomessa.
Vuonna 1995 kilpailu avattiin myös muille kuin Suomen Luonnonvalokuvaajat ry:n jäsenille. Vuoden Luontokuva 2003 on ensimmäinen digikameralla otettu voittajakuva. Vuonna 2005 nuorille tuli oma sarja. Samana vuonna kilpailuun osallistumista helpotettiin, kun kuvia alettiin vastaanottaa myös digitaalisesti.
Suomen Itsenäisyyden juhlavuotena oli erikoisluokka ”Sininen ja valkoinen”, jonka voittajakuvasta tehtiin juhlaraha ja 2 €:n erikoisraha. Sarjan voitti Kari Auvinen teoksella Kuuvaris.